E evaluarea le Akordosqi vaś o Keripen Bukǎqo Khethanes 2021-2027 – E Jekhto etapa – LOT 1
 Objektivo vaś e Politika  1 – Jekh Europa maj kompetitivo thaj maj godǎver, maśkar jekh  vazdipen jekhe ekonomikane neve thaj godǎver paruvipnasqo thaj o thanutno phanglipen TIC
 E Evaluarea AP 3 „O progreso karing e kompetitivitatǎ, nevǎripen thaj diʒitalo paruvipen le rumunikane societetaqo”
EKZEKUTIVO XARNǍRIPEN

O konteksto thaj le evaluaciaqo skopo
Kadava dokumento phenel xarnes pa ol maj śerutne rezultaturǎ le „Evaluarea Acordului de Parteneriat 2021–2027 Etapa I” – LOT 1, Obiectivul de politică 1 [E evaluarea le Akordosqi vaś o Keripen Bukǎqo Khethanes 2021-2027 – E Jekhto etapa – LOT 1, Objektivo vaś e Politika  1] – Jekh Europa maj kompetitivo thaj maj godǎver, maśkar jekh  vazdipen jekhe ekonomikane neve thaj godǎver paruvipnasqo thaj o thanutno phanglipen TIC, E Evaluarea „O progreso karing e kompetitivitatǎ, nevǎripen thaj diʒitalo paruvipen le rumunikane societetaqo”.  La evaluaciaqo skopo si te phenel ćaćes kana o astaripen le implementaciaqo si and-o akordo le aźukerimataça thaj le teoriaça le paruvipnasqi, thaj vi te dikhel śajutne deviacie katar lenθe, vaś o liipen le laćharipnasqe kerimatenqo, te si necesaro, vaś jekh maj laćhi implementacia. E evaluacia del, pala i baza le sikavimatenqi kidine ande jekh laćho modo thaj aprofundisarde analize, informacie e factorurenqe vaś e decizia, andar e relevanca, o laćhipen, e efikaćiteta, o xakǎripen, e bidiskriminacia thaj o mangipen le fondurenqo, le programurenqo thaj projekturenqo kaj ingeren pen akana vaj si agordine.
Pherdipnasqo than thaj le evaluaciaqe objektivurǎ
E evaluacia pherel ol intervencie andar o Objektivo vaś e Politika 1, thaj vi intervencie andar politikane rigǎ thode paśa o rodipen, o barǎripen thaj o nevǎripen, e diʒitalizacia vaś o miśtipen le manuśenqo thaj o privato medio, thaj vi vaś e kompetitiviteta le tiknenqo thaj le maśkarutnenqo intreprindurenqo. E evaluacia analizil o progreso le avutne 6 specifikone obiektivurenqo: 1.1– Rodipen, barǎripen thaj nevǎripen, 1.2– Diʒitlizarǎ, 1.3– E kompetitiviteta le tiknenqo thaj le maśkarutnenqo intreprindurenqo, 1.4– O barǎripen le daśtimatenqo, 1.6– E Platforma Tehnoloʒie Strateʒikane vaś e Europa thaj JSO 8.1 – O impakto pala o nakhavipen karing jekh ekonomia neutrikani andar jekh klimatikano dikhinimasqo rig, andar ol avutne 11 programurǎ: O programo vaś jekh godǎver barǎripen, Diʒitalizarǎ thaj maśkara le lovenqi CIDIF 2021–2027, O programo sastǎripen 2021–2027, O programo ćaćo nakhavipen 2021–2027  thaj kodola 8 regionalo programurǎ.
E evaluaciaqe obiektivurǎ sine strukturisarde trujal jekh seto 10 pućhimatença evaluarǎqo, save dikhen pala: a) o barǎripen andar śerutne politikane rigǎ; b) o thovipen le intervencienqo ande paruvipnasqi teoria; c) o implementaciaqo progreso pala anglal phendine objektivurǎ; d) o pherdipen thaj o laćho keripen le kondicienqo de maj anglal; e) o pherdimos jekh averesqe thaj ol zorale rezultaturǎ save aven kana aver intervencie keren buti kethanes; f) o liipen lovenqo katar ol benefićiarǎ; g) e kontribucia vaś o tiknǎripen le ververimatenqe maśkar ol reʒionalo thana; h) i implikacia le grupurenqi andar savenθe si ol intervencie; i) o laćho keripen maśkar o publiko medio thaj o privato medio; j) i integracia le orizontalutne prinćipurenqe.
Le evaluaciaqi metodoloʒia
I evaluacia si kerdi p-i teoria (Theory-Based Evaluation) elementurença andar e ćaći evaluacia. I evaluacia si kerdi andar jekh xamime dikhipen, savo lel andre metode vaś o kidipen thaj e analiza le bukǎnqi anda sode de laćhe si haj sode si, thaj del 5 tematikane studie  kazosqe, pala jekh specifiko obiektivo.
And-i evaluacia sas kerde 2 sondaźurǎ, save kidine 426 amboldimata, 59 interviurǎ (andar o nivelo le Partenerimasqo Akordo, programosqe zorǎ thaj benefićiarǎ), 20 fokus grupurǎ e manuśença andar o Komiteto vaś Tradinipen thaj Dikhipen le Partenerimasqo Akordo (1 fokus grupo), CM Ol Komiteturǎ vaś Dikhipen e programurenqe pherdine pala e evaluacia (10 fokus grupurǎ), benefićiarǎ (8 fokus grupurǎ) thaj reprezentanturǎ le grupurenqe andar savenθe si ol intervencie (2 fokus grupurǎ), thaj 16 vizite p-o tereno, and-ol sediurǎ le benefićiarenqe. Ol anglutne agorimata sas nakhavde ande 3 tematikane panelurǎ eksperturença.
O progreso le Objektivuresqo vaś e Politika 1
K-o nivelo le Objektivuresqo vaś e Politika 1 sas dine 6,51 miliardurǎ euro (O Europikano Fondo vaś Thanutno Barǎripen), andar save sas kontraktisarde 3,93 miliardurǎ euro (O Europikano Fondo vaś Thanutno Barǎripen), e 59,32% kontraktaciaqi rataça. O objektivo spećifikano savo si les e maj bari kontraktaciaqi rataça si 1.3– kompetitiviteta le tikne thaj le maśkarutne intreprindurenqo, 103%. O objektivo spećifiko 1.4 – o barǎripen le daśtimatenqo aćhel ande jekh but tikno kontraktaciaqo nivelo – de numaj 3,19%. Ol kolavere objektivurǎ xramosaren paśutne rate, isinde maśkar 52% thaj 59%. O Thanutno Programo Sud-Muntenja xramosarel o so maj baro nivelo le fondurenqo kontraktaciaqe – 86.64% thaj pala lesθe si o Programo vaś jekh Godǎver Barǎripen, Diʒitalizarǎ thaj Maśkara le lovenqi, jekhe niveloça vaś kontraktaciaqo de 80.18%, o Thanutno Programo Sud-Vesto Oltenja avindoj jekh nivelo vaś kontraktaciaqo e 74.88% thaj o Thanutno Programo Nord-Esto jekhe rataça e 62,93%.
O generalutno pale dinimasqo nivelo si tikno, aresindoj 11,98% andar o molisaripen le kontraktisarde projekturenqo. O Thanutno Programo Bukureśti-Ilfov I xramosarel e maj bari pale dinimasqi rata – 30%, ama o kontraktaciaqo nivelo si numaj 13%. Pe jekh aver rig, o Thanutno Programo Nord-Esto xramosarel jekh pale dinimasqo nivelo – 29,51%, avindoj les jekh andar ol maj uće kontraktaciaqe rate.
Ol śerutne agorimata thaj ol konkluzie le evaluaciaqe
I evaluacia sikavel ke ol politikane riga andar o Objektivo vaś e Politika 1 barile ande jekh moderato haj ververutno ritmo de kana sas adoptisardo o Acordo vaś o Parteneriato 2021–2027. Barǎrimata maj zorale si dikhle ande diʒitalizaciaqi arjia, maj but and-o publikano sektoro, inkerdine investicienθar and-e infrastruktura diʒitalo, o barǎripen le nivelosqo vaś o keripen bukǎqo khethanes haj e siguranca ćibernetiko. Andar aver rig, o nevǎripen thaj e publikani haj privato thaj e kooperacia publiko-privato andar o ekosistemo vaś o rodipen, aćhon afektisarde andar ol tiknǎrimata strukturalo save inkeren pen (cǐra love, o rigaripen le ekosistemosqo thaj ol bare diferencie vaś o daśtinipen). Pe jekh aver rig, and-o sektoro le tikne thaj maśkarutne intreprindurenqo dikhel pes jekh kantitativo zorǎripen ande kadava vaxt, tha’ kaj na dikhel pes ande performanca.
Ol intervencie dikhle andar o OP1 si kerdine maj but p-e kerimata, kerdinimata haj agorisarimata sigǎrde, kadja sar phenel pes and-e paruvipnasqi teoria. Vi kana e implementacia si laćhi, o nakhavipen karing ol efekturǎ haj o impakto si vi akana ande jekh anglutni faza, isindoj inkerdino p-o than katar o ritmo la implementaciaqo thaj katar o puranipen le projekturenqo k-o kontraktimasqo vaxt (sar ol mangimata andar ol manginitoresqe gidurǎ). Jekh bari śerutni rig andar ol fondurǎ andar o Objektivo vaś e Politika 1 na si kontraktisardi ʒi akana, buki kaj anel pharimata andar kodoja kaj dikhel o nivelo vaś o liipen le lovenqo ʒi k-o agor kadalesqe programosqe vaxt, thaj kadja vi o daśtipen te ingǎras ʒi k-o agor ol obiektivurǎ phende maj anglal (o agorisaripen le programosqe objektivurenqo thaj vi agorimata p-o medio haj lungo vaxt). E implementaciaqo barǎripen na si sajekh and-ol programurǎ, śerutnimata thaj reʒiune. Maj but projekturǎ si akana ande implementacia, tha’ jekh śerutni rig andar lenθe si ande anglutne vaxta le kerimasqe.
Ol anglalutne kondicie si pherdine thaj inkeren jekh kadro institucionalo zoralo. Tha’ i evaluacia sikavel jekh maj but formalo labǎripen, tradino karing e konformiteta haj phenipen maj dur, jekhe tikne kućimaça kadalenqo, sar śajutnipen  sar instrumenturǎ vaś e strategikani guvernancia thaj siklǒvipnasqi strateʒia, maj but and-o kazo le godǎver specializaciaqe.

E komplementaritatǎ le intervencienqi si miśto phendi k-o nivelo le design-osqo, jekhe ćaći alinijaça le intervencienqi dikhline k-ol themutne strateʒikane lila vaś e referinca thaj ol śerutne komplementarutne surse vaś o pokinipen. Tha’, anθar sosqe si but pokinimata and-e varesode vaxta, anda sakodole benefićiarurǎ mangel pes jekh maj bari institucionalo koordonacia vaś o paruvipen le śajutnimasqo de akanara and-ol sinerʒikane efekturǎ; tha’ kana na avel kadǎ, avel e konkurenca maśkar ol instrumenturǎ. Ol sinerʒie and-e implementacia si tikne thaj alosarde, isindoj – avrǎl ol dedikisarde instrumenturǎ – maj sigo desar andar o daśtisaripen le benefićiarenqo sar andar sistemikane mekanismurǎ vaś e koordonacia.
Ol śajutnimata le pokinimasqe si ćaće haj trebutne andar ol benefićiarǎ, but andar lenθe pakǎjndoj ke ol investicie na daśtilas pes te aven kerdine bi o inkǎrdipen le lovenqo avilo andar e Politika vaś o Zorǎripen (Phanglipen). Vi kana o designo le programurenqo thaj le informaciaqe vi vast dinimasqe mekanismurǎ si evaluime butivar pozitivo, thaj o grado vaś e satisfakcia le benefićiarurenqi si bari, o akćeso haj o keripen si afektisarde andar sosθe na ʒanel pes ćaćes kana avena ol apelurǎ, o proćeso vaś e evalucia, selekcia thaj kontraktacia si but zinzarde (save but var nakhel pala ol vaxtesqe agorimata phendine anglal), haj e proćedura but phari haj ol krisaqe paruvimata aven butivar.
O xulavipen le fondurenqo ingǎrel rigutnes k-o tiknǎripen le ververimatenqo maśkar ol thanutne zone, tha’ maj bur maśkar ol regionalo mekanismurǎ. Savorre kadalença, na-i jekh ćaćo themutno mekanismo, tradinisardo ćaćes karing o tiknǎripen le bukǎnqo kaj na-i and-o ekilibro, thaj ol maśkar-thanutne ververimata aćhen cira phende.
E implikacia le grupurenqi andar o Objektivo vaś e Poltika 1 si ćaći, funkcionalo thaj xakǎrel pes la naturaça le intervencienqi, tha’ maj but operacionalo thaj diferencisardi pala o tipo le intervencienqo, e kategoria le aktorurenqi  thaj o administrativo nivelo. K-o thanunto nivelo dikhel pes jekh maj aktivo kultura le interakciaqi, inkerdini andar ol maśkarutne strukture (Agencie vaś Barǎripen Thanutno, klusturǎ, universiteturǎ, Grupurǎ Thanutne vaś Nakhavipen Ćaćo GTTJ). Tha’, i monitorizacia kadale andre ćhudimasqi le grupurenqi si tiknǎridi, andar sosθe na si dedikisarde sikavitorǎ and-ol sistemurǎ phende maj dur.
E kooperacia publiko haj privato si prinʒardi sar jekh śerutno elemento vaś ol intervencie andar o Objektivo vaś e Politika 1, maj but and-i arja vaś rodipen, barǎripen thaj nevǎripen, tha’ aćhel cira barǎrdo thaj operativo ande implementacia, andar o durǎrimata xramosarde and-ol akharipen le apelurenqo. Xramosarel pes jekh  punktualo vi tiknǎrdo progresoça, kaj inkeren pen pala ol aktorurǎ bare daśtimatença.
Ol orizontalo prinćipurǎ si thovdine and-o designo thaj e implementacia le intervencienqi, tha’ o akćento si maj but kaś te del pes jekh formalo pakiv le mangimatenqo, kaj si len jekh limitisardi evaluacia vaś o ćaćo impakto thaj maj cira labǎripen le datenqo vaś ol strateʒikane laćharimata.
Śerutne rekomandacie 
Pala ol konkluzie xramosarde maj opre, i evaluacia anel anglal jekh seto 8-tone śerutne rekomandacienqo, karing ol strukture le Ministerosqe le Investicienqo thaj Europikane Projekturenqo thaj karing ol Tradinimasqe Autoriteturenqo. 
Andar kadala, ol maj śerutne rekomandacie le evaluaciaqe dikhen pala:
• O sigǎripen le apelurenqo vaś o keripen thaj e kontraktacia le lovenqi, kaś te tiknǎrel pes o risko te na maj aven ćhudine andre thaj te barǒl o śajutnipen kaś te aresel pes k-ol agorimata vaś ol sikavimata le programosqe;
• O zorǎripen le instrumenturenqo kaj te lokhǎrel o kolaboracia maśkar o publikano haj privato medio, panda o keripen maj angle le programurenqo vaś o stimularipen le phanglimatenqo maśkar ol organizacie andar o rodipen thaj ol intreprindrǎ, o buxlǎripen le kolaboraciaqe rećelurenqo maśkar mekanismurǎ le punktaźoça and-ol manginitoresqe sikavimate thaj o integrisaripen eksplicito kadala temaqo and-ol evaluacie le programurenqo vaś impakto;
• O keripen jekhe zorǎrde kalendarurenqo le lovenqe resursença ćaće ande fiesavi arja (vi avrǎl e Politika vaś o Zorǎripen), thaj te ʒanel pes maj anglal kana avela ol apelurǎ and-o OP1, kethanes le asigurarǎça ke e manuśikani resursa thaj e ekspertiza si dosta and-ol Tradinimasqe Autoriteturǎ thaj and-ol Intermediarutne Organismurǎ, maj but and-o vaxt kana si but aktiviteturǎ (maj but kana si evaluacia, alosaripen,  kontraktacia);
• O sigǎrdo vast dinipen le benefićiarenqo kaś te nakhen maj lokhes andar ol orizontalo pharimata kaj aven andar ol krisaqe paruvimata, vi o barǎripen le jekhimasqo le laćharimatenqo thaj o zorǎripen le vakǎripnasqo haj e kooperarǎ maśkar ol autoriteturǎ le programosqe; 
• O zorǎripen le sinerʒienqo maśkar ol resurse pokinde, dedikisarde instrumenturença; 
• O Zorǎripen le strateʒikane dimensiunaqo vaś e integracia le prinćipurenqi orizontalutne, maśkar o barǎripen jekhe operacionalo tradimatenqe kaś te aven maj miśto kerde (misala laćhe praktikença, misala vaś ol sikavitorǎ agorimasqe andar o sajekhipen thaj e inkluziunea, sikavimate kerde simplo pala so dikhel o prinćipio ”te na rimosarel pes but” adaptisarde k-ol Tikne thaj Maśkarutne intreprindurǎ). 

